André le Roux Op die vrou af: Dodelike passiedoders (vir haar)
JY LEES NOU André le Roux Op die vrou af: Dodelike passiedoders (vir haar)
Jy staan in die deur en maak ’n beweging. Jou sokkies gly op die vloer, maar jy behou jou balans. Baie behendig, dit lyk asof jy so pas van êrens uit die lug geland het.
As daardie onderbroek per ongeluk ’n klein gaatjie in het, kan jy netsowel op die bank gaan slaap. Dis nogals ’n nasionale probleem, want stukkende onderbroeke
haal telkens die nuus sodra ’n bekende persoon in ’n onkant-posisie betrap word. ’n Onderbroek moet verkieslik Calvin Klein wees, en vanselfsprekend heel, anders glip al haar passie deur daardie gaatjie. Weg.
Maar nie in die slaapkamer nie! Dink vir jouself: Jy sit met die afstandbeheer in jou hand en sy met niks. Dan verander ’n vrou self van kanaal – een met baie
sneeu. Al wat jy hoor, is ’n ontevrede gesuis.
“Dis seker weer jou ma,” sê sy. “Sy bel altyd op ongeleë tye om te hoor hoe dit met haar seun gaan. Kyk sy nog goed na jou, my kind?” Nou voel jy soos
Mamma-se-seuntjie. (Dit kon mos netsowel háár ma gewees het wat bel . . .)